Olen põline tartlane, hetkel abielus ja kahe poja ema.  Töötan Annely Sootsi Koolituse Tervisekoolis õppejõuna, OÜ Via Naturale toitumis- ja psühhoterapeudina ning olen aktiivselt tegev Eesti Toitumisteraapia Assotsiatsiooni aseesimehena.    Olen lõpetanud Tartus Miina Härma Gümnaasiumi ning Tartu Ülikoolis sotsiaaltöö eriala. Eriala valikul sai määravaks töötamine inimestega ning soov nende heaks midagi ära teha. Ajavahemikus 2003 - 2005 olin tegev nii MTÜ Eesti Geriaatria ja Gerontoloogia Assotsiatsiooni kui ka Tartu Ülikooli Sisekliiniku meeskonnas  CARMA projekti raames, 2005 a viisin Eestis läbi teadusuuringu Berliini Sotsiaaluuringute Keskuse (WZB) tellimusel koduhoolduse juhtimist kirjeldava raamatu jaoks. Seega olen sotsiaaltöö vallas peamiselt tegelenud uurimistööga.    Kuid alati on mind köitnud küsimus, et kuidas inimese mõtlemine ja vaimsus tema tegevust mõjutavad ning kas ja kuidas teine inimene ühte indiviidi ja tema mõtlemist ning käitumist mõjutada saab? Seetõttu juba ülikooli sotsiaaltöö õpingute kõrvalt hakkasin õppima erinevaid  terapeutilisi lähenemisi inimhingele ning läbisin erinevaid suhtlemiskooltusi. Esmalt läbisin kaheaastase koolituse hingamisõpetaja erialal, selle lisandusid kursused pereteraapiast ning alates 2002. aastast hakkasin süvenenumalt õppima Vägivallatut suhtlemist - intensiivkursustel Taanis, Rootsis, Saksamaal, lühematel täiendõppekursustel ja konverentsidel UK-s ja Soomes. Enda õpitut olen alates 2001 aastast ka Annely Sootsi Koolituse kursustel jaganud - peamiselt suhtlemistreeningutena. 2004 aastal sündis  minu esimene poeg Kritsian, kellel 3-kuuselt diagnoositi pahaloomuline väga halva prognoosiga epilepsia vorm. Kuna olukord oli lootusetu ning põhjust tema seisundile ei leitud, jõudsime oma otsingutes välja toitumisravini, mis Kristiani seisundi puhul on väga palju aidanud. Tänu Kristianile ja temaga koos meie ellu tulnud toidumuutustele tekkis meie perekonnal järjest suurem huvi selle vastu ning järjest rohkem küsimusi. Eesmärgiga ka teisi kaasmaalasi aidata, olime koos abikaasa Algeriga MTÜ Stelior Eesti  asutajaliikmete hulgas ning aastatel 2005 - 2008 olin selle ühingu aseesimees ja toitumisnõustaja. Aastal 2008 lahkusin MTÜ Stelior Eestist, sest juhatusliikmete soovid ja nägemus toitumisravi tulevikust Eestis ei ühtinud. Olen tänulik Elke Arodile tema juhenduse eest ja abi eest väga rasketel hetkedel minu elus ning pean oma kuulumuse aega MTÜ Stelior Eesti juhatusse ning meeskonda väga väärtuslikuks.    Aastal 2008 olin üks MTÜ Eesti Toitumisteraapia Assotsiatsiooni (MTÜ ETTA) asutajaliige ning  hetkel olen selle ühingu aseesimees. 2009 aastal lõpetasin Annely Sootsi Koolituse Tervisekooli Toitumisteraapia eriala, lisaks sellele olen läbinud erinevaid koolitusi raskemetallide ja detoksifikatsiooni teemal (koolitajad Boyd Hailey, Chun Wong, Annely Soots), ?veitsis bimoeditsiini arsti Timothy Ray koolituse "Advanced Training in Vital Terrain Management Seminar" ning mitmeid teisi toitumisalaseid seminare ja konverentse.    Toitumise kõrvalt ei jätnud ma unarusse ka oma huvi inimese vaimupoole  vastu ning aastal 2010 lõpetasin OÜ "Terviklik Mina"-s ja SACH International´is kolm aastat kestnud hüpnoterapeudi õpingud ning 2009 aastal läbisin pikema (120 h) mänguteraapia kursuse. Lisaks sellele olen läbinud mitmeid kursusi psühhoneuroimmunoloogia ja enesekehtestamise teemadel jne. Hetkel täiendan oma teadmisi psühhoteraapia vallas erinevatel mänguteraapiaga seotud täiendkoolitustel.    Kuna pean oluliseks holistilist lähenemist inimese tervisele, siis olen õppinud ka eneseätiendamise  eesmärgil erinevaid massaa?iliike (Yumeiho, refleksoloogia), kuid kõige südamelähedasemad on minu jaoks kaks eriala - toitumisteraapia ning psühhoteraapia.